b'\n_START_ARTICLE_\nPravljica o povodnem mo\xc5\xbeu\n_START_SECTION_\nMax Luther: Model ljudske pravljice\n_START_PARAGRAPH_\nZa ljudske pravljice je zan\xc4\x8dilen tipi\xc4\x8den za\xc4\x8detek in tipi\xc4\x8den konec. Po navadi se za\xc4\x8dnejo npr.\xc5\xbeivel je....,neko\xc4\x8d pred davnimi \xc4\x8dasi..., in potem so \xc5\xbeiveli sre\xc4\x8dno do konca svojih dni._NEWLINE_Dogajalni \xc4\x8das in prostor najve\xc4\x8dkrat nista znana. Prav tako se v ljudskih pripovedkah plepleta \xc4\x8drno-bela tematika,dober-hudoben, reven-bogat,.._NEWLINE_Pogosti so tudi tipi\xc4\x8dni rekviziti; to so po navadi \xc4\x8darobni/\xc4\x8dude\xc5\xbeni predmeti ter samoumevnost dogodkov: povodni mo\xc5\xbe,volk,ka\xc4\x8da,je\xc5\xbe,... Veliko pa je tudi ponavljanj: trikrat, tri sestre,...\n_START_SECTION_\nKratka vsebina\n_START_PARAGRAPH_\n\xc5\xbdivel je de\xc4\x8dek, ki se je zelo rad kopal. Tudi ko je nekega dne bilo hudo neurje se ni mogel zadr\xc5\xbeati doma in je pohitel k reki. Na bregu se je slekel, a voda je bila prevelika in ga je odnesla. Jokal je na vse pretege, da ga je sli\xc5\xa1al povodni mo\xc5\xbe._NEWLINE_Podvodni mo\xc5\xbe ni trpel, da bi \xc5\xbeiv \xc4\x8dlovek pri\xc5\xa1el v njegovo kraljestvo, zato je vsakogar utopil. Vendar de\xc4\x8dek mu je bil zelo v\xc5\xa1e\xc4\x8d._NEWLINE_Sklenil je, da ga re\xc5\xa1i in odnese v svoje kraljestvo, na dnu reke. Polo\xc5\xbeil, ga je v stekleno sobo,in \xc4\x8dakal da se zbudi._NEWLINE_De\xc4\x8dek se je prebudil ter zagledal mizico,igra\xc4\x8dke, vse iz stekla. Pri\xc4\x8del se je igrati, a ga je kmalu popadla \xc5\xbealost in pri\xc4\x8del je jokati. Podvodni mo\xc5\xbe ga je vpra\xc5\xa1al po \xc4\x8dem jo\xc4\x8de, de\xc4\x8dek pa mu je rekel, da pogre\xc5\xa1a dom. Podvodno bitje ni razumelo \xc4\x8demu,saj ima tu vse kar potrebuje. Ko je de\xc4\x8dek zaspal, ga je prenesel v srebrno sobo. Okoli de\xc4\x8dka so stale igra\xc4\x8dke in mizica, vse iz \xc4\x8distega srebra. Tudi to de\xc4\x8dku ni moglo nadomestiti \xc5\xbeelje, da bi znova ugledal bratca in sestrico. Povodni mo\xc5\xbe ga je zato znova v spanju prenesel v naslednjo sobo narejeno iz \xc4\x8distega zlata. Po dolgem igranju se je de\xc4\x8dku sto\xc5\xbeilo pa materi in o\xc4\x8detu, to pa je v povodnem mo\xc5\xbeu vzbudilo jezo. Ni mogel razumeti kako mu lahko dru\xc5\xbeina pomeni ve\xc4\x8d kot vse njegovo bogastvo. \xc5\xa0el je in pobral vse bisere in dragulje z re\xc4\x8dnega dna ter z njimi zasipal de\xc4\x8dka. Ta pa mu je odvrnil:"Zaman si prizadeva\xc5\xa1, da bi na\xc5\xa1el ceno,mojemu o\xc4\x8detu in materi.Dra\xc5\xbeja sta mi od zlata in biserov, dra\xc5\xbeja kot ves svet." Povodni mo\xc5\xbe je po\xc4\x8dakal, da je de\xc4\x8dek zaspal ter ga odnesel nazaj na breg, \xc5\xbeepe pa mu je napolnil z biseri in dragulji. Ko se je de\xc4\x8dek prebudil in opazil polne \xc5\xbeepe je spoznal, da ni sanjal in pohitel je domov. Dru\xc5\xbeina si je zgradila novo hi\xc5\xa1o in pregnala rev\xc5\xa1\xc4\x8dino dale\xc4\x8d pro\xc4\x8d od svojega praga._NEWLINE_Povodni mo\xc5\xbe se je \xc5\xbealosten vrnil v svoje kraljestvo, z mislijo, da hrani najve\xc4\x8dje zaklade sveta, a je spoznal, da so \xc5\xa1e ve\xc4\x8dje dragocenosti, kot so o\xc4\x8de, mati, brat, sestra. To ga je zelo u\xc5\xbealostilo in pri\xc4\x8del je 3 dni neprestano jokati. Nato se je napotil v svoje kraljestvo, da najde \xc5\xa1e neodkrite dragocenosti, ki bi ga spravile v dobro voljo._NEWLINE_De\xc4\x8dek pa se je \xc5\xa1e vedno hodil kopat v reko, vendar se je zadr\xc5\xbeeval samo v plitvini, kamor povodni mo\xc5\xbe ni zahajal.\n_START_SECTION_\nLiki\n_START_PARAGRAPH_\nV pripovedki imamo dva glavna lika: de\xc4\x8dka in povodnega mo\xc5\xbea._NEWLINE_Povodni mo\xc5\xbe ima nekak\xc5\xa1no vlogo junaka, saj v narasli reki re\xc5\xa1i utapljajo\xc4\x8dega se de\xc4\x8dka. Odpelje ga v svoje kraljstvo, kjer mu bo kraj\xc5\xa1al \xc4\x8das. De\xc4\x8dka ima zelo rad in mu je pripravljen v vsem ugoditi,(steklena,srebrna in zlata soba). Povodni mo\xc5\xbe do de\xc4\x8dka goji \xc4\x8dustva, ki so skoraj na ravni o\xc4\x8detovske ljubezni. Poznamo povodne mo\xc5\xbee, ki so dobri in hudobni. Na\xc5\xa1 povodni mo\xc5\xbe se takoj ob pogledu na nemo\xc4\x8dno otro\xc5\xa1ko telesce spreobrne. Prej je vsakogar, ki je padel v vodo utopil, saj ni hotel, da bi kdo \xc5\xbeiv pri\xc5\xa1el v njegovo kraljestvo. Ob pogledu na de\xc4\x8dka pa se odlo\xc4\x8di da ga bo re\xc5\xa1il in odpeljal v podvodno kraljestvo._NEWLINE_De\xc4\x8dek v pravljici dobi ve\xc4\x8dji pomen v vodnem svetu, kjer nikakor ni zadovoljen s ponujenim bogastvom. Ve\xc4\x8d kot vse to mu pomeni dom in dru\xc5\xbeina, \xc4\x8deprav bi ga \xc5\xbeivljenje v globini lahko pripeljalo na bolj\xc5\xa1a pota.\n_START_SECTION_\nAnaliza pravljice\n_START_PARAGRAPH_\nPravljica ima nekatere tipi\xc4\x8dne zna\xc4\x8dilnosti ljudskih pravljic. Knji\xc5\xbeevni \xc4\x8das in prostor dogajanja nista to\xc4\x8dno dolo\xc4\x8dena (za prostor je napisano samo da se dogaja ob narasli reki, na koncu pa izvemo, da naj bi bil natan\xc4\x8dnej\xc5\xa1i prostor Martinjak). Knji\xc5\xbeevne osebe niso poimenovane,prikazane so samo njihove funkcije (o\xc4\x8de,mati, brat,sestra);to so tudi stranske osebe v tej pravljici. Pojavi se tudi oseba iz podvodnega sveta, ki je imenovana po funkciji Povodni mo\xc5\xbe. Pravljica ima tipi\xc4\x8den konec, ko dobro zmaga nad slabim, povodni mo\xc5\xbe de\xc4\x8dka vrne na obre\xc5\xbeje in mu \xc5\xbeepe napolni z dragulji, ki jih odnese domov in dru\xc5\xbeina \xc5\xbeivi sre\xc4\x8dno do konca svojih dni. Povodni mo\xc5\xbe predstavlja dobro, saj re\xc5\xa1i de\xc4\x8dka pred utopitvijo, ter mu z vrnitvijo v stvarno \xc5\xbeivljenje podari novo, druga\xc4\x8dno in bogatej\xc5\xa1e \xc5\xbeivljenje.\n_START_SECTION_\nInterpretacija dela\n_START_PARAGRAPH_\nInterpretacija knji\xc5\xbeevnega dela po Vladimirju J. Proppu:_NEWLINE_Izhodi\xc5\xa1\xc4\x8de pravljice je \xc5\xbeivljenje de\xc4\x8dka, ki se je zelo rad kopal,vendar pa nekega dne naleti na naraslo reko, ki ga pogoltne vase. Nato pride junak, v na\xc5\xa1em primeru povodni mo\xc5\xbe, ki \xc5\xbeeli obstoje\xc4\x8do situacijo spremeniti. De\xc4\x8dek se mu zasmili in odpelje ga v svoje kraljstvo.Tam mu nudi vse,a de\xc4\x8dek z ni\xc4\x8demer ni zadovoljen. Njegove \xc5\xbeelje po ponovnem snidenju z dru\xc5\xbeino ne more nadomestiti steklo, srebro, \xc4\x8disto zlato in vsi podvodni biseri.Za povodnega mo\xc5\xbea bi lahko rekli,da je tudi \xc4\x8dude\xc5\xbeni pomo\xc4\x8dnik ki se v pravljico vklju\xc4\x8di kot dar, saj z njegovo pomo\xc4\x8djo de\xc4\x8dek pre\xc5\xbeivi. Poka\xc5\xbee tudi \xc4\x8dustveno plat, saj de\xc4\x8dka vrne na breg,v \xc5\xbeepih pa mu pusti dragulje,ki de\xc4\x8dku in dru\xc5\xbeini omogo\xc4\x8dijo popolnoma novo, druga\xc4\x8dno \xc5\xbeivljenje.'